makailang tinangka ang payurak na sa mga kabayo, na nangagdaraang parang kidlat na hila ang mga sasakyang nagkikinangan sa pilak at barnis, upang matapos na ang kaniyang mga paghihirap! salamat at nakitang nagdaan si kapitang tiago na kasama si tia isabel; kilala niya ang mga taong iyon mula sa san diego at sa kaniyang kagalakan ay inakalang wari mga kababayan niyang mistula. sinundan ang karuahe, nawala sa kaniyang paningin, ipinagtanong ang bahay, at sa dahilang noong araw na iyon pumasok si maria clara sa kombento at si kapitang tiago ay nalulungkot, ay natanggap siyang alila, na walang upa, ngunit sa isang dako naman ay may pahintulot siyang makapag aral, kung kailan niya ibig, sa san juan de letran. nang may ilang buwan na siya sa maynila ay pumasok sa primer ano sa latin, kahit nanglilimahid, masama ang bihis at nakabakya.